BTS กำไรไตรมาส 3 โตเด่นโบรกฯแนะซื้อฐานะทางการเงินแกร่งเป้า 12.10 บาท
BTS กำไรไตรมาส 3 โตเด่นโบรกฯแนะซื้อฐานะทางการเงินแกร่งเป้า 12.10 บาท
15 ก.พ. 2562

บล.เมย์แบงก์ กิมเอ็ง ระบุในบทวิเคราะห์วันนี้(15ก.พ.) ว่า บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ผลประกอบการไตรมาส 3 (ต.ค.-ธ.ค. 61)- รถไฟฟ้าเด่นมาก มีกำไรสุทธิ 1.189 พัน ลบ. ขยายตัวแกร่ง +75% เทียบไตรมาสก่อนหน้า และ +33% เทียบช่วงเดียวกันของปีก่อน ดีกว่าตลาดคาดถึง 71% เนื่องจากปริมาณการรับรู้รายได้งานก่อสร้างรถไฟฟ้าสายสีชมพู และ เหลือง ที่สูงถึง 13.6 พัน ลบ. (ไตรมาสก่อนหน้า 11.8 พัน ลบ.)
ขณะที่งานพัฒนารถไฟฟ้าอื่นๆเดินเต็มที่ ได้แก่ งานระบบและจัดหารถสายสีเขียวส่วนต่อขยาย 2.2 พัน ลบ. งานระบบสายสีทอง 213 ลบ. ส่วนงานให้บริการทำงานได้ดี ผู้โดยสารรวมเพิ่ม +1.3% ค่าตั๋วโดยสารเฉลี่ยเพิ่ม +1.5% ส่วนรายได้จากสัญญาบริการเดินรถ O&amp;M เติบโต +29% เทียบช่วงเดียวกันของปีก่อน หลังเปิดให้บริการส่วนต่อขยายสายสีเขียวตอนใต้เมื่อ ธ.ค. 61
ส่วนธุรกิจสื่อทั้ง VGI และ MACO รายงานกำไรทำสถิติสูงสุดใหม่ทั้งคู่ ในแง่อัตรากำไรขั้นต้นรวม ทรงตัวระดับต่ำ 9.8% จากเฉลี่ยปีก่อน 33.6% เนื่องจากมาร์จิ้นงานก่อสร้างที่ต่ำ (3.5% ไตรมาสนี้) ยังคงกดดันในช่วงก่อสร้าง 2-3 ปีนี้ ส่วนฐานะทางการเงินแข็งแรง net D/E 0.74x ความสามารถในการชำระดอกเบี้ยมั่นคง 4.1 เท่า